CELEX: 62011FN0044
Language: lt
Date: 2011-04-13 00:00:00
Title: Byla F-44/11: 2011 m. balandžio 13 d. pareikštas ieškinys byloje ZZ prieš Komisiją

25.6.2011   
            
            
               LT
            
            
               Europos Sąjungos oficialusis leidinys
            
            
               C 186/34
            
         2011 m. balandžio 13 d. pareikštas ieškinys byloje ZZ prieš Komisiją
   
   (Byla F-44/11)
   2011/C 186/65
   Proceso kalba: italų
   
      Šalys
   
   
      Ieškovas: ZZ (Trikazė, Italija), atstovaujama advokato G. Cipressa
   
      Atsakovė: Europos Komisija
   
      Ginčo dalykas bei aprašymas
   
   Prašymas nurodyti atsakovei sumokėti tam tikrą sumą ieškovui atlyginant žalą, kurią jis tariamai patyrė dėl Komisijos medicinos pareigūno ieškovo gydytojui pateikto prašymo pateikti tam tikrą informaciją.
   
      Ieškovo reikalavimai
   
   
               —
            
            
               Paskelbti niekiniu sprendimą, kad ir kokia būtų jo forma, kuriuo buvo atmestas ieškovės 2010 m. kovo 6 d. rašte išdėstytas prašymas, ar jį panaikinti.
            
         
               —
            
            
               Tiek, kiek reikia, paskelbti niekiniu atsakovės aktą, kad ir kokia būtų jo forma, kuriuo buvo atmestas 2010 m. rugsėjo 3 d. skundas, ar jį panaikinti.
            
         
               —
            
            
               Tiek, kiek reikia, patvirtinti, kad Dr. M., kuri tuo metu buvo Europos Komisijos pareigūnė: a) prašė Dr. U. ją informuoti, ar ieškovui taikomas „psichofarmakologinis gydymas (neuroleptikai, antidepresantai) ir, jei taip, koks, arba kokiomis kitomis medicininio gydymo paslaugomis jis naudojasi“; b) pranešė Dr. U., kad „pagal Pareigūnų tarnybos nuostatus, taikytinus visiems Europos Komisijos pareigūnams, ZZ nuo 2002 m. balandžio 10 d. oficialiai nuolat gyvena Briuselyje, o ne Angoloje, kaip nuspręsta [jo] darbdavių <…> ir oficialiai pranešta Jūsų pacientui“.
            
         
               —
            
            
               Tiek, kiek reikia, pripažinti kiekvieno nagrinėjamos žalos atsiradimo veiksnio atskirai ir a fortiori visų veiksnių neteisėtumą.
            
         
               —
            
            
               Tiek, kiek reikia, paskelbti kiekvieno nagrinėjamos žalos atsiradimo veiksnio atskirai ir a fortiori visų veiksnių neteisėtumą.
            
         
               —
            
            
               Nurodyti atsakovei nedelsiant sumokėti ieškovui 10 000 eurų sumą su 10 % metinėmis palūkanomis, skaičiuojamomis nuo šios sumos nuo 2010 m. liepos 5 d. ir kasmet kapitalizuojant, arba bet kokią kitą sumą, įskaitant papildomas išlaidas, kuri Tarnautojų Teismo nuomone teisinga ir tinkama siekiant kompensuoti ieškovo patirtą nagrinėjamą žalą.
            
         
               —
            
            
               Priteisti iš atsakovės bylinėjimosi išlaidas.